b'\n_START_ARTICLE_\nPnevmatski zaganjalnik\n_START_PARAGRAPH_\nPnevmatski (zra\xc4\x8dni) zaganjalnik (ang. air-start system) je zaganjalnik na stisnjen zrak, ki se uporablja za zagon velikih reaktivnih (turboreaktivnih in turboventilatorskih) in dizelskih motorjev. Manj\xc5\xa1i turboventilatorski motorji, npr. na poslovnih letalih uporabljajo elektri\xc4\x8dni zaganjalnik, podobno kot avtomobilski dizelski in bencinski motorji._NEWLINE_Prednost pnevmatskega zaganjalnika na letalih je manj\xc5\xa1a te\xc5\xbea. Zrak za zagon reaktivnih motorjev zagotavlja APU, redko tudi kompresor na tleh (GPU). Na nekaterih letalih je mo\xc5\xbeen tudi start z odvzemom zraka iz kompresorja delujo\xc4\x8dega motorja - t. i. crossbleed start. Start reaktivnih motorjev je sorazmerno preprost v primerjavi z zvezdastimi letalskimi motorji, pri slednjih je te\xc5\xbeaven zaradi velike viskoznosti olja, ko motor \xc5\xa1e ni ogret. Nekateri batni letalski motorji so za zagon uporabljali majhen dvotaktni bencinski motor. Motocikel (skuter) Piaggio Vespa je za pogon uporabljal motor, ki je bil razvit iz letalskega zaganjalnika._NEWLINE_Pnevmatski zaganjalniki se uporablja tudi za zagon velikih ladijskih dvotaktnih dizelskih motorjev.'